नई दिल्लीः सरकार को चालू खाते के घाटे को बढऩे से रोकने के लिए निर्यात बढ़ाने पर ज्यादा ध्यान देना चाहिए। आयात पर अंकुश लगाने से इसमें किसी तरह की उल्लेखनीय मदद मिलने की संभावना नहीं है। निर्यातकों की संस्था फियो ने शनिवार को यह कहा। भारतीय निर्यातक संगठनों के महासंघ ‘फियो’ के अध्यक्ष गणेश गुप्ता ने कहा कि सरकार को बढ़ते चालू खाते के घाटे (कैड) और रुपए में गिरावट से निपटने के लिये आयात पर अंकुश नहीं लगाना चाहिए।